Empayar Hakhamaniyah

Empayar Hakhamaniyah atau Wangsa Hakhamaniyah (Bahasa Parsi Lama: 𐎧𐏁𐏂,  'Empayar, 'Kerajaan' atau Hakhāmanishiya; moden:  Shahenshahi Hakhâmaneshi; sekitar 559 SM - 338 SM) adalah empayar Parsi pertama yang memerintah Iran dan negara negara sekitarnya, termasuk Afghanistan, Pakistan, Turki Barat, Iraq, Arab Saudi Utara, Palestin, Jordan, Israel dan Lebanon. Keluasan empayarnya dianggarkan seluas 7.5 juta km persegi.

Nama Hakhamaniyah berasal daripada pengasas empayar ini Hakhamanis, tetapi teori ini diperdebatkan oleh sejarawan sehingga ke hari ini. Hakhamanis pada mulanya adalah sebuah negeri naungan Empayar Medes, tetapi negeri ini berkembang dan berjaya menumpas dan mengakhirkan pertuanan Medes. Empayar Hakhamaniyah kemudiannya berkembang sehingga ke Mesir dan menawan hampir ke semua jajahan Yunani. Namun begitu, wangsa Hakhamaniyah diakhiri Iskandar Agung dari Yunani. 

Antara raja terkenal yang juga dianggap pengasas Wangsa ini yang benar ialah Cyrus Agung.

Empayar Hakhamaniyah merupakan sebuah empayar yang diasaskan oleh Cyrus Agung (r. c. 585–c. 529 B.C.E.). 
Pada kemuncak kekuasaannya pada Kurun ke-lima B.C.E. Empayar Hakhamaniyah pernah menguasai kawasan yang terbentang dari Albania di sebelah Barat sehingga ke Taxila dan mengikuti Lembah Indus di sebelah Timur, dan dari Laut Aral sehingga ke Cyrene di Libya moden, termasuk Asia Barat dan Mesir.

Empayar Hakhamaniyah dipecahkan menurut Wilayah. Di sebelah timur ia termasuk, dari utara sehingga ke selatan, Khwarizm selatan Laut Aral, Sogdiana di muara Sungai Syr Dar’ya, Arachosia dan Gedrosia di Baluchistan, dan Bactria, Margiana, dan Gandhara di Afghanistan. Penaklukan ini dirangsang oleh keinginan Cyrus bagi sempadan yang stabil menghadapai Scythians, dan juga keinginan kepentingan imperial bagi merampas dan menguasai jajahan. Polisinya termasuk mengasaskan penempatan di sempadan, yang mana bandar Cyropolis yang terletak di lembah Sungai Syr Dar’ya paling terkenal. 

Pada akhir kurun ke-enam B.C.E., raja yang menggantikannya, Darius Agung (r. 522–489 B.C.E.), memimpin kempen di timur yang dikatakan sampai ke persisiran Laut Aral. Dalam beberapa tahun yang berselang,pihak Parsi menakluk kawasan yang kini utara Pakistan, dan tentera dari provinces timur menjadi penting dalam tentera Hakhamaniyah. Empayar ini berakhir dengan kekalahan Darius III pada ALEXANDER THE GREAT dalam Pertempuran Gaugamela (Iraq moden) pada tahun 331 B.C.E.

Peninggalan 
Sepanjang pemerintahan Empayar Hakhamaniyah  selama dua kurun telah banyak membantu perhubungan budaya antara pusat dan timur. Orang-orang Scythian, Bactrian, Arachosian, Gandharan, dan India kesemuanya digambarkan di ukiran di Persepolis, pusat istiadat Parsi di kini selatan Iran moden. Puak Scythians digambarkan dengan ciri-ciri biasa mereka, mengenakan topi meruncing dengan pedang pendek; puak Bactrian dipaparkan memegang cawan dan memandu unta Bactrian dengan loceng pada lehernya. Orang-orang India mengenakan ikat kepala dan kain pendek dan membawa bekas dalam bakul yang disandang dari galang kayu yang digalas di atas bahu, sama yang seperti masih dilihat masa kini di India. Pergaulan dan pengembaraan ini mendedahkan peserta pada empayar terbesar di dunia, membabitkan pengetahuan mengenai skrip Aramaic dan kaedah pentadbiran. Kedua-duanya memudahkan pengukuhan hasil penaklukan Alexander Agung dan pasukannya.

Rujukan 

Sumber utama
 Briant, P. From Cyrus to Alexander:A History of the Persian Empire. Winona Lake, Ind.:
 Eisenbrauns, 2002; Dandamaev, M. A. Political History of the Hakhamaniyah Empire (Ancient Near East).
 Leiden: Brill, 1997; Dusinberre, E. R. M. Aspects of Empire in Hakhamaniyah Sardis.
 Cambridge: Cambridge University Press, 2003.

 Pautan luar 

Livius.org on Hakhamaniyahs
ČIŠPIŠ 
The Behistun Inscription
Livius.org on Hakhamaniyah Royal Inscriptions
Hakhamaniyah art on Iran Chamber Society (www.iranchamber.com)
Persepolis Fortification Archive Project
Photos of the tribute bearers from the 23 satrapies of the Hakhamaniyah empire, from Persepolis
Ancient Civilization > Ancient Iran > Dynasty Hakhamaniyah
Iran, The Forgotten Glory - Documentary Film About Ancient Iran (Hakhamaniyahs & Sassanids)
Achemenet The major electronic resource for the study of the history, literature and archaeology of the Persian Empire
Persepolis Before Incursion (Virtual tour project)
Musée achéménide virtuel et interactif (Mavi)  a vast "Virtual Interactive Achemenide Museum" of more than 8000 items, dedicated to the inheritance of the Persian Empire, from Cyrus the Great to Alexander, is now accessible on the Internet thanks to the initiative of a College de France professor, Pierre Briant.

A

it:Dinastia achemenide